Liszt Ferenczhez
Lépj közénk, zenék királya!
Légy hazádtól üdvözölt!
Véred itt vérét találja,
Mellyen állsz, anyád a föld.
Hír-neveddel a világnak
Vagy csodáltja, remeke;
De szíveddel szép hazádnak
Lől s maradj hű gyermeke.

Zengj nekünk dalt, dal királya!
Lelkest, édest és rokont,
Melly a lelket összejárja,
Mellyre a szem könnyet ont,
Mellynek minden hangzatára
Szív dobog, feszül a kar!
S benne Rád és önmagára
Ismerjen minden magyar!

Zengeményed nagy szavára
Milliók egygyé leszünk;
S lesz a nemzet szent zsoltára
Egybezengő énekünk.
Lépj közénk, zenék királya!
Ma hazád nyujt koszorút;
Ékesítsen bokrétája
Mint magyart, mint honfiút.

Versek